વધુમાં તિવારીએ કહ્યું કે ભાજપ ગુજરાતમાં પૈસા ખવડાવી રહ્યું છે. આ એક મહત્વનો મુદ્દો છે. ભાજપની વિરુદ્ધ આ મામલે એફઆઇઆર થવી જોઇએ અને સુપ્રીમ કોર્ટના જજ સમક્ષ આ અંગે સુનવણી થવી જોઇએ. મનીષ તિવારીએ કહ્યું કે નેતાઓને ગુજરાતમાં ખરીદી અને વેચવામાં આવી રહ્યા છે. આ રીતે વડાપ્રધાન નરેન્દ્ર મોદી ગુજરાતનું અપમાન કરી રહ્યા છે. પણ ગુજરાત વિધાનસભાની ચૂંટણીમાં તે આવું કરીને જીતી નહીં શકે. ઉલ્લેખનીય છે કે ચૂંટણીની તારીખો જાહેર થાય તે પહેલા જ ગુજરાતમાં નિખિલ સવાણી ભાજપ છોડી જઇ ચૂક્યા છે અને રેશ્મા અને વરુણ પટેલ જેવા પાટીદાર નેતાઓ ભાજપમાં જોડાઇ ચૂક્યા છે. વધુમાં પાસ નેતા નરેન્દ્ર પટેલ પણ ભાજપે તેને 1 કરોડમાં ખરીદવાની ઓફર આપી હોવાની સ્પષ્ટતા આપી છે. જેના સામે આજે કોંગ્રેસે દિલ્હીમાં પ્રેસ કોન્ફર્ન્સ યોજી આક્ષેપો કર્યા હતા.